stanford-oval/wikipedia huggingface dataset:
สถาบันการอาชีวศึกษาเกษตรภาคกลาง
ประวัติ

สถาบันการอาชีวศึกษาเกษตรภาคกลาง เดิมชื่อว่า "วิทยาลัยเกษตรและเทคโนโลยีศูนย์ศิลปาชีพบางไทร" ตั้งอยู่ในศูนย์ศิลปาชีพ บางไทร ในสมเด็จพระนางเจ้าสิริกิติ์ พระบรมราชินีนาถ บนพื้นที่สำนักงานปฏิรูปที่ดินเพื่อเกษตรกรม (สปก.) ประมาณ 331 ไร่
ปี พ.ศ. 2533 ศูนย์ศิลปาชีพ บางไทรฯ เปิดการเรีนการสอนศิลปาชีพภาคเกษตรกรรม โดมอบหมายให้กรมอาชีวศึกษา (เดิม) ร่วมกับสำนักงานปฏิรูปที่ดินเพื่อการเกษตรกรรม (สปก.) ฝึกอบรมบุตรหลานเกษตรกร ที่มาจากภูมิลำเนาต่างๆ ทั่วประเทศ ใช้ชื่อว่า แผนกเกษตรกรรม (สปก.) ฝึกอบรมบุตรหลานเกษตรกร ที่มาจากภูมิลำเนาต่างๆ ทั่วประเทศใช้ชื่อว่าแผนกเกษตรกรรม ศูนย์ศิลปาชีพ บางไทรฯ ตามนโยบายปฏิรูปการศึกษาโครงการเกษตรเพื่อชีวิต ที่ให้เรียนฟรี อยู่ประจำ ทำโครงการ ของนายสุขวิช รังสิตพลรัฐมนตรีว่าการกระทรวงศึกษาธิการในขณะนั้น
ปี พ.ศ. 2535 กระทรวงศึกษาธิการโดยจัดการศึกษาตามหลักสูตรประกาศนียบัตรวิชาชีพ ปวช. (พิเศษ) สาขาเกษตรกรรม ตามโครงการอาชีวศึกษาเพื่อการแก้ปัญหาความยากจนในชนบท (เดิม) ปัจจุบันเปลี่ยนชื่อเป็นโครงการอาชีวศึกษาเพื่อการพัฒนาชนบท (อศ.กช.) จนกระทั่งในปีพุทธศักราช 2539 ยกฐานะเป็นวิทยาลัยเกษตรและเทคโนโลยีบางไทร
ปี พ.ศ. 2541 ได้เปลี่ยนชื่อเป็น "วิทยาลัยเกษตรและเทคโนโลยีศูนย์ศิลปาชีพบางไทร" ได้เปิดการเรียนการสอนหลักสูตรประกาศนียบัตรวิชาชีพ (ปวช.) ประเภทวิชาเกษตรกรรม สาขาวิชาเกษตรศาสตร์ สาขางานพืชศาสตร์ ประเภทวิชาพาณิชยกรรม สาขาวิชาคอมพิวเตอร์ธุรกิจ สาขางานคอมพิวเตอร์ธุรกิจ หลักสูตรประกาศนียบัตรวิชาชีพชั้นสูง (ปวส.) ประเภทวิชาเกษตรกรรม สาขาวิชาพืชศาสตร์ สาขางานพืชสวน ประเภทวิชาประมง สาขาวิชาเพาะเลี้ยงสัตว์น้ำ สาขางานวิชาเพาะเลี้ยงสัตว์น้ำทั่วไป ประเภทวิชาบริหารธุรกิจ มี 2 สาขา ได้แก่ สาขาวิชาคอมพิวเตอร์ธุรกิจ สาขางานเทคโนโลยีสำนักงาน รวมทั้งจัดฝึกอบรมวิชาชีพเกษตรกรรมระยะสั้น ปีละ4 รุ่น จัดฝึกอบรมวิชาชีพอาหารและโภชนาการร่วมกับศูนย์ศิลปาชีพบางไทรฯ ปีละ 2 รุ่น และจัดทำโครงการต่างๆ ตามแผนยุทธศาสตร์ของสำนักงานคณะกรรมการการอาชีวศึกษา
จนกระทั่งเมื่อวันที่ 9 พฤษภาคม 2556 กระทรวงศึกษาธิการ ประกาศกฎกระทรวง เรื่อง "การรวมสถานศึกษาอาชีวศึกษา เพื่อจัดตั้งสถาบันการอาชีวศึกษาเกษตร พ.ศ. 2556"
โดยให้จัดตั้งสถาบันการอาชีวศึกษาเกษตรออกเป็น 4 แห่ง ประกอบด้วย ดังต่อไปนี้
สถาบันการอาชีวศึกษาเกษตรภาคเหนือ
สถาบันการอาชีวศึกษาเกษตรภาคตะวันออกเฉียงเหนือ
สถาบันการอาชีวศึกษาเกษตรภาคกลาง
สถาบันการอาชีวศึกษาเกษตรภาคใต้
จึงมีผลให้ วิทยาลัยเกษตรและเทคโนโลยีศูนย์ศิลปาชีพบางไทร ขึ้นยกฐานขึ้นเป็น "สถาบันการอาชีวศึกษาเกษตรภาคกลาง" และรวมเอาวิทยาลัยเกษตรและเทคโนโลยีในกลุ่มภาคกลางรวมเข้าด้วย เพื่อจัดการเรียนการสอนในระดับปริญญาตรีสายปฏิบัติการตั้งบัดนั้นมา
หลักสูตร

สถาบันการอาชีวศึกษาเกษตรภาคกลาง ได้รับอนุมิติให้เปิดสอนหลักสูตรจากกระทรวงศึกษาธิการ ดังนี้
หลักสูตรระยะสั้น
หลักสูตรประกาศนียบัตรวิชาชีพ (ปวช.)
หลักสูตรประกาศนียบัตรวิชาชีพชั้นสูง (ปวส.)
ระดับปริญญาตรีสายเทคโนโลยีหรือสายปฏิบัติการ
ระดับปริญญาตรี (สายปฏิบัติการ)
สาขาวิชาเทคโนโลยีเพาะเลี้ยงสัตว์น้ำ (ต่อเนื่อง)
หน่วยงานในสังกัด > ส่วนราชการ

สำนักงานผู้อำนวยการสถาบัน
สำนักพัฒนายุทธศาสตร์และและความร่วมมืออาชีวศึกษา
สำนักพัฒนาวิชาการและมาตรฐานทางการศึกษา
ศูนย์วิจัยและพัฒนาการอาชีวศึกษา
อาชีวศึกษาบัณฑิต
แหล่งข้อมูลอื่น

เว็บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว็บไซต์สถาบันการอาชีวศึกษาเกษตรภาคกลาง
สถานีแพรกษา

สำหรับความหมายอื่น ดูที่ แพรกษา
สถานีแพรกษา (อังกฤษ: Phraek Sa station; รหัส: E21) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายแบริ่ง–สมุทรปราการ ยกระดับเหนือถนนสุขุมวิทบริเวณหน้าโรงเรียนสมุทรปราการ ในพื้นที่อำเภอเมืองสมุทรปราการ จังหวัดสมุทรปราการ เปิดให้บริการเมื่อวันที่ 6 ธันวาคม พ.ศ. 2561
ที่ตั้ง

ถนนสุขุมวิท บริเวณด้านหน้าโรงเรียนสมุทรปราการ ใกล้เคียงกับทางแยกถนนแพรกษา ในพื้นที่ตำบลปากน้ำ อำเภอเมืองสมุทรปราการ จังหวัดสมุทรปราการ
แผนผังของสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสุขุมวิท มุ่งหน้า เคหะฯ (สายลวด) |
| U3 ชานชาลา  | ชานชาลา 2 | สายสุขุมวิท มุ่งหน้า คูคต (ศรีนครินทร์) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก , ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า ทางเดินเชื่อม บิ๊กซี ซูเปอร์เซ็นเตอร์ และ โรบินสัน ไลฟ์สไตล์ เซ็นเตอร์ สมุทรปราการ (โครงการ)  |
| G ระดับถนน  | - | ป้ายรถประจำทาง, โรงเรียนสมุทรปราการ, บิ๊กซี ซูเปอร์เซ็นเตอร์, โรบินสัน ไลฟ์สไตล์ เซ็นเตอร์ สมุทรปราการ |
แผนส่วนต่อขยายในอนาคต

ในอนาคตสถานีแพรกษาจะเชื่อมเข้ากับท่าอากาศยานสุวรรณภูมิในฐานะส่วนหนึ่งในโครงการรถไฟฟ้าโมโนเรล สายบางปู-สุวรรณภูมิ
รายละเอียดของสถานี

เป็นแบบมีชานชาลาอยู่ 2 ข้าง ขนาดมาตรฐาน ชั้นชานชาลากว้าง 17.75 เมตร ยาว 150 เมตร ชั้นจำหน่ายตั๋วกว้าง 19.55 เมตร ยาว 120 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง
ทางเข้า-ออก

1 ถนนแพรกษา (บันไดเลื่อน)
2 บิ๊กซี ซูเปอร์เซ็นเตอร์ สาขาสมุทรปราการ, ซอยเทศบาลบางปู 20, โรงเรียนสมุทรปราการ (บันไดเลื่อน)
3 โรบินสัน ไลฟ์สไตล์ เซ็นเตอร์ สาขาสมุทรปราการ, ซอยเทศบาลบางปู 41 (ลิฟต์)
4 บิ๊กซี ซูเปอร์เซ็นเตอร์ สาขาสมุทรปราการ, สถานีบริการน้ำมันคาลเท็กซ์, ซอยหมู่บ้านร่มเย็น 3 (ลิฟต์)
จุดรวมพลอยู่ที่ทางออก 2 บริเวณโรงเรียนสมุทรปราการ และทางออก 4 บริเวณปั๊มน้ำมันคาลเท็กซ์
สิ่งอำนวยความสะดวก

ลิฟต์สำหรับผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง
เวลาให้บริการ

| ปลายทาง> สายสุขุมวิท.ชานชาลาที่ 1 | ปลายทาง> สายสุขุมวิท.ชานชาลาที่ 1 | ขบวนแรก> สายสุขุมวิท.ชานชาลาที่ 1 | ขบวนสุดท้าย> สายสุขุมวิท.ชานชาลาที่ 1 |
| --- | --- | --- | --- |
| E23 | เคหะฯ | 05.28 | 00.44 |
ชานชาลาที่ 2
| N24 | คูคต | 05.18 | 23.18 |

| N9 | ห้าแยกลาดพร้าว | – | 23.33 |

| E15 | สำโรง | – | 00.03 |
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 25 (3-6)  | โรงเรียนปทุมคงคา สมุทรปราการ |  สถานีขนส่งผู้โดยสารกรุงเทพ (เอกมัย) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สาย 25 ร่วมใจ (เครือไทยสมายล์บัส) |  |
สัญลักษณ์ของสถานี

เดิมกำหนดให้ใช้สัญลักษณ์เป็นรูปดอกพุทธรักษา สื่อถึงย่านพื้นที่เกษตรกรรม ธรรมชาติ และต้นพุทธรักษาอันเป็นสัญลักษณ์ของพื้นที่ แต่ปัจจุบันเน้นใช้สีเขียวอ่อน ตกแต่งรั้วและเสา บริเวณสถานี ชั้นชานชาลา ชั้นจำหน่ายตั๋ว ป้ายบอกทางและทางเข้าออกสถานี เพื่อบ่งบอกว่าเป็นสถานีด้านตะวันออก
สถานที่สำคัญใกล้เคียง

โรบินสัน ไลฟ์สไตล์ เซ็นเตอร์ สาขาสมุทรปราการ
บิ๊กซี สาขาสมุทรปราการ
โรงเรียนสมุทรปราการ
สถาบันขงจื๊อ มหาวิทยาลัยขอนแก่น

ตราสัญลักษณ์ สถาบันขงจื๊อ มหาวิทยาลัยขอนแก่น
สถาบันขงจื๊อ มหาวิทยาลัยขอนแก่น (อังกฤษ: Confucius Institute at Khon Kaen University, จีน: 孔敬大学孔子学院) ก่อตั้งขึ้นเมื่อวันที่ 5 กรกฎาคม 2549 โดยความร่วมมือระหว่างมหาวิทยาลัยขอนแก่น กับมหาวิทยาลัยซีหนาน และสำนักงานคณะกรรมการภาษาจีนสากล หรือฮั่นปั้น สาธารณรัฐประชาชนจีน ในการประชุมสถาบันขงจื๊อครั้งที่ 2 ในปี พ.ศ. 2550 สถาบันขงจื๊อ มหาวิทยาลัยขอนแก่น เป็นสถาบันขงจื๊อ 1 ใน 20 แห่งที่ได้รับรางวัล สถาบันขงจื๊อแห่งปี 2550 จากสถาบันขงจื๊อ 210 ทั่วโลก
สถาบันขงจื๊อ มหาวิทยาลัยขอนแก่น มีฐานะเป็นองค์กรในกำกับของมหาวิทยาลัย ที่มีการบริหารจัดการเป็นอิสระจากระบบราชการ พึ่งตนเองได้ และไม่หวังผลกำไร โดยมีวัตถุประสงค์หลักเพื่อเป็นศูนย์กลางการให้การศึกษาภาษาและวัฒนธรรมจีนในภาคตะวันออกเฉียงเหนือและอนุภูมิภาคลุ่มแม่น้ำโขง นอกจากนั้น ยังเป็นแหล่งข้อมูลและให้บริการทางวิชาการด้านภาษาและวัฒนธรรมจีนแก่นักเรียน นักศึกษา และประชาชนทั่วไป ไม่ว่าจะเป็นการแนะแนวการศึกษาต่อ ณ ประเทศจีน การทัศนศึกษา การจัดประชุมวิชาการ การจัดกิจกรรมทางวัฒนธรรม ตลอดจนการจัดสอบวัดความรู้ความสามารถทางภาษาจีน หรือ HSK
การบริหาร

สถาบันขงจื๊อ มหาวิทยาลัยขอนแก่น บริหารงานภายใต้การกำกับดูแลของคณะกรรมการบริหารสถาบันขงจื๊อฯ ซึ่งมีองค์ประกอบเป็น ผู้บริหารจากมหาวิทยาลัยขอนแก่น และมหาวิทยาลัยซีหนาน ได้แก่ อธิการบดีมหาวิทยาลัยขอนแก่น และ อธิการบดีมหาวิทยาลัยซีหนาน เป็นที่ปรึกษา รองอธิการบดีมหาวิทยาลัยขอนแก่น และรองอธิการบดีมหาวิทยาลัยซีหนานเป็นประธานและรองประธาน คณบดี และ/หรือ ผู้อำนวยการหน่วยงานในมหาวิทยาลัยขอนแก่น และมหาวิทยาลัยซีหนานแห่งละ 3 คน รวม 6 คน เป็นกรรมการ โดยมีผู้อำนวยการสถาบันขงจื๊อ มหาวิทยาลัยขอนแก่น เป็นกรรมการและเลขานุการ และรองผู้อำนวยการสถาบันขงจื๊อ มหาวิทยาลัยขอนแก่น เป็นกรรมการและผู้ช่วยเลขานุการ
กิจกรรม

จัดหลักสูตรอบรมภาษาจีน ระดับต้น ระดับกลาง และระดับสูง สำหรับนักเรียน นักศึกษา และบุคคลทั่วไป
จัดหลักสูตรอบรมภาษาจีนเฉพาะด้าน เช่น สำหรับครู สำหรับนักธุรกิจ สำหรับมัคคุเทศก์ เป็นต้น
เปิดหลักสูตรระดับปริญญาร่วมกับคณะมนุษยศาสตร์และสังคมศาสตร์ และมหาวิทยาลัยซีหนาน
จัดนิทรรศการ การแสดง และกิจกรรมที่ส่งเสริมศิลปวัฒนธรรมจีน
จัดการสอบวัดความสามารถทางภาษาจีนด้วย HSK Test และการสอบอื่นๆ เพื่อรับรองความสามารถทางภาษาจีน ตามมาตรฐานของจีน
สนับสนุนการค้นคว้าวิจัยเกี่ยวกับประเทศและภาษาจีน
สนับสนุนการแลกเปลี่ยนนักศึกษา การฝึกงานสำหรับนักศึกษา (internship) และการศึกษาดูงานในประเทศจีน
สนับสนุนการแลกเปลี่ยนบุคลากร และการพัฒนาบุคลากรสายผู้สอนภาษาจีนของมหาวิทยาลัย
ส่งเสริมและผลิตสื่อและตำรา ที่เกี่ยวกับภาษาและวัฒนธรรมจีน
ให้คำปรึกษานักศึกษาที่ต้องการศึกษาต่อในประเทศจีน
จัดสัมมนาและประชุมวิชาการเกี่ยวกับภาษาและวัฒนธรรมจีน
ผลงาน

สถาบันขงจื๊อ มหาวิทยาลัยขอนแก่น มีหลักสูตรฝึกอบรมหลากหลายที่มีคุณภาพตามมาตรฐานของกระทรวงศึกษาธิการจีน และออกแบบโดยคำนึงถึงความต้องการของผู้เรียนเป็นสำคัญ โดยแบ่งเป็น หลักสูตรฝึกอบรมภาษา อาทิ ภาษาจีนเพื่อการสนทนา ภาษาจีนเพื่อการท่องเที่ยว และภาษาจีนเชิงธุรกิจ เป็นต้น และหลักสูตรฝึกอบรมทางวัฒนธรรม เช่น ความรู้ทั่วไปเกี่ยวกับประเทศจีน ศิลปะการเขียนพู่กันจีน และศิลปะการรำมวยจีน เป็นต้น
ยิ่งไปกว่านั้น สถาบันขงจื๊อ มหาวิทยาลัยขอนแก่น ยังร่วมมือกับคณะมนุษยศาสตร์และสังคมศาสตร์ และคณะศึกษาศาสตร์ มหาวิทยาลัยขอนแก่น จัดทำหลักสูตรปริญญาตรี ศิลปศาสตรบัณฑิต สาขาวิชาภาษาจีนธุรกิจ และ ศึกษาศาสตรบัณฑิต สาขาวิชาการสอนภาษาจีนเป็นภาษาต่างประเทศ เพื่อตอบสนองความต้องการของภาคธุรกิจและสังคมในปัจจุบัน
สำหรับการสรรสร้างกิจกรรมต่าง ๆ สถาบันขงจื๊อ มหาวิทยาลัยขอนแก่น ได้จัดกิจกรรมหลากหลายรูปแบบเพื่อส่งเสริมความสัมพันธ์ระหว่างสองประเทศในด้านต่างๆ เป็นต้นว่า การแลกเปลี่ยนนักศึกษา การจัดหาอาจารย์และอาสาสมัครชาวจีนสำหรับสถานศึกษา การจัดการศึกษาดูงานด้านธุรกิจ  การจัดการแลกเปลี่ยนและเผยแพร่ผลงานวิจัย
หรือกิจกรรมเพื่อเผยแพร่วัฒนธรรมจีน ในวันและเทศกาลสำคัญๆ อาทิ วันตรุษจีน วันชาติจีน และวันไหว้พระจันทร์ เป็นต้น
ทั้งยังให้ความสำคัญในการเปิดโลกทัศน์ของเยาวชนไทยผ่านกิจกรรมมากมาย เช่น การออกซุ้มนิทรรศการ การแข่งขันชิงทุนการศึกษาหลักสูตรฝึกอบรมระยะสั้น ณ มหาวิทยาลัยซีหนาน โครงการค่ายภาษาและวัฒนธรรมจีน ณ ฉงชิ่ง ภาคฤดูร้อน และกิจกรรมส่งเสริมความรู้ตลอดทั้งปี
สถานที่ตั้ง

สถาบันขงจื๊อ มหาวิทยาลัยขอนแก่น ตั้งอยู่ที่ อาคาร สถาบันขงจื๊อ (บริเวณด้านหลังวิทยาลัยปกครองท้องถิ่น มหาวิทยาลัยขอนแก่น) มหาวิทยาลัยขอนแก่น ตำบลในเมือง อำเภอเมือง จังหวัดขอนแก่น รหัสไปรษณีย์ 40002 หมายเลขโทรศัพท์และโทรสาร 0-4320-4142 ที่อยู่อีเมล confucius@kku.ac.th
แหล่งข้อมูลอื่น

สถาบันขงจื๊อ มหาวิทยาลัยขอนแก่น
สำนักงานคณะกรรมการภาษาจีนสากล-ฮั่นปั้น
สถาบันสโมสรฟุตบอลอาร์เซนอล

สถาบันสโมสรฟุตบอลอาร์เซนอล (อังกฤษ: Arsenal Football Club Academy) เป็นทีมเยาวชนของสโมสรฟุตบอลอาร์เซนอล ปัจจุบันเล่นในพรีเมียร์ลีกรุ่นเยาวชน ซึ่งเป็นลีกสูงสุดของฟุตบอลเยาวชนในอังกฤษ สโมสรได้ร่วมแข่งในทีมอายุไม่เกิน 18 ปีและอายุไม่เกิน 16 ปี ในลีก แต่สถาบันรับเด็กชายที่อายุ 9 ปีขึ้นไป
ผู้เล่นในรุ่นใหญ่จากทีอายุไม่เกิน 18 ปีบางคนก้ได้เล่นให้กับทีมสำรองของอาร์เซนอล ในปัจจุบันมีโค้ชคือ อดีตกองหลังอาร์เซนอล ที่ชื่อ สตีฟ โบลด์ ขณะที่ทีมที่อายุน้อยกว่ามีโค้ชคือ รอย แมสซีย์และสตีฟ แกตติง ส่วนอดีตกองหลังอาร์เซนอล เลียม เบรดี ดูแลเรื่องการจัดการการพัฒนาเยาวชนห้กับสโมสร โดยมีผู้ช่วยคือ เดวิด คอร์ต
สถาบันศิลปะและวิทยาการภาพยนตร์

สถาบันศิลปะและวิทยาการภาพยนตร์ (อังกฤษ: Academy of Motion Picture Arts and Sciences) หรือมักเรียกแบบสั้น ๆ ว่า ดิอะแคเดมี (the Academy) เป็นองค์การวิชาชีพกิตติมศักดิ์โดยมีเป้าหมายเพื่อความก้าวหน้าทางศิลปะและวิทยาการของภาพยนตร์ การบริหารจัดการองค์การและนโยบายทั่วไปนั้น ดูแลโดยคณะกรรมการผู้ว่าการซึ่งรวมถึงตัวแทนจากสาขางานแต่ละสาขา
คาดการณ์ว่า ณ เดือนเมษายน 2020 องค์การจะมีด้วยผู้เชี่ยวชาญด้านภาพยนตร์ประมาณ 9,921 คน ดิอะแคเดมีเป็นองค์การระดับนานาชาติที่เปิดรับสมาชิกสำหรับผู้สร้างภาพยนตร์ที่มีคุณสมบัติเหมาะสมจากทั่วโลก
ดิอะแคเดมีเป็นที่รู้จักทั่วโลกในฐานะผู้จัดรางวัลประจำปีอย่าง อะแคเดมีอะวอดส์ หรือเป็นที่รู้จักกันในชื่อ "รางวัลออสการ์"
นอกจากนี้ ดิอะแคเดมียังจัดงาน กอเวิร์นเนอส์อะวอดส์ทุกปี เป็นรางวัลความสำเร็จตลอดกาลในอาชีพภาพยนตร์ มอบรางวัลทางวิทยาศาสตร์และเทคนิคทุกปี มอบรางวัล สติวเดนต์อะแคเดมีอะวอดส์ ให้กับผู้สร้างภาพยนตร์ในระดับปริญญาตรีและระดับบัณฑิตศึกษาทุกปี มอบรางวัล นิโคลล์เฟลโลวชิปส์ สูงสุดห้าทุนในการเขียนบทเป็นประจำทุกปี และดำเนินงานห้องสมุด มาร์กาเร็ต เฮอร์ริก (ที่ ศูนย์การศึกษาภาพยนตร์แฟร์แบงก์) ในเบเวอร์ลีฮิลส์ แคลิฟอร์เนีย และ ศูนย์การศึกษาภาพยนตร์พิกฟอร์ด ในฮอลลีวูด ลอสแองเจลิส รวมถึง พิพิธภัณฑ์ภาพยนตร์อะแคเดมีในลอสแองเจลิสเมื่อปี 2021
แหล่งข้อมูลอื่น

เว็บไซต์ทางการ
Academy of Motion Picture Arts and Sciences ที่เอกซ์ (ทวิตเตอร์)
Academy of Motion Picture Arts and Sciences ที่ยูทูบ
Hollywood is a Union Town, The Nation (April 2, 1938) History of the Academy and Screen Actors Guild
สถาบันเกอร์ดอน

| --- | --- |
สถาปนา: ค.ศ. 1989
ผู้อำนวยการ: แดเนียล เซนต์ จอห์นสัน
บุคลากรหลัก: แดเนียล เซนต์ จอห์นสัน โทนี เคาซาไรด์ จอห์น เกอร์ดอน
ที่อยู่: ถนนเทนนิสคอร์ท เคมบริดจ์ ซีบี2 1คิวเอ็น
ที่ตั้ง: เคมบริดจ์, เคมบริดจ์เชอร์ สหราชอาณาจักร
เว็บไซต์: www.gurdon.cam.ac.uk twitter.com/gurdoninstitute
สถาบันเกอร์ดอน (อังกฤษ: Gurdon Institute) เป็นสถานวิจัยซึ่งอยู่ ณ มหาวิทยาลัยเคมบริดจ์ ที่มีเชี่ยวชาญในด้านการพัฒนาการทางชีววิทยาและชีววิทยามะเร็ง
สถาบันแห่งนี้ก่อตั้งใน ค.ศ. 1989 เพื่อให้เพียบพร้อมไปด้วยสภาพแวดล้อมที่เป็นการทำงานร่วมกันสำหรับนักวิทยาศาสตร์ที่ทำงานต่างกัน แต่เสริมเป็นพิเศษในด้านของการพัฒนาการทางชีววิทยาและชีววิทยามะเร็ง สถาบันแห่งนี้ได้รับเงินทุนหลักจากกองทุนเวลคัมและสถาบันวิจัยมะเร็งแห่งสหราชอาณาจักร ใน ค.ศ. 2004 สถาบันแห่งนี้ก็ได้รับการเปลี่ยนชื่อเพื่อเป็นเกียรติแด่จอห์น เกอร์ดอน ซึ่งเป็นผู้ร่วมรับรางวัลโนเบลสาขาการแพทย์ใน ค.ศ. 2012  โดยมีผู้อำนวยการคนปัจจุบันคือแดเนียล เซนต์ จอห์นสัน และโทนี เคาซาไรด์ เป็นรองผู้อำนวยการ
สถาบันวิทยาศาสตร์กล้องโทรทรรศน์อวกาศ

สถาบันวิทยาศาสตร์กล้องโทรทรรศน์อวกาศ (อังกฤษ: Space Telescope Science Institute; STScI) เป็นศูนย์ปฏิบัติการทางวิทยาศาสตร์เพื่อดูแลกล้องโทรทรรศน์อวกาศฮับเบิล (ขึ้นสู่วงโคจรตั้งแต่ ค.ศ. 1990) และกล้องโทรทรรศน์อวกาศเจมส์ เวบบ์ (จะขึ้นสู่วงโคจรประมาณ ค.ศ. 2021) สถาบันวิทยาศาสตร์กล้องโทรทรรศน์อวกาศตั้งอยู่ที่มหาวิทยาลัยจอห์นส์ฮอปกินส์ วิทยาเขตโฮมวูด ในเมืองบัลติมอร์ รัฐแมริแลนด์ สหรัฐอเมริกา เริ่มก่อตั้งขึ้นตั้งแต่ ค.ศ. 1981 ในฐานะศูนย์ข้อมูลวิทยาศาสตร์ภายใต้การดูแลของสภามหาวิทยาลัยเพื่อการวิจัยด้านดาราศาสตร์ (Association of Universities for Research in Astronomy; AURA) ทำหน้าบริหารข้อมูลที่ได้รับจากกล้องโทรทรรศน์อวกาศฮับเบิลให้เกิดประโยชน์ต่อวงการดาราศาสตร์สูงสุด
นอกเหนือจากงานดูแลปฏิบัติการตามปกติของกล้องโทรทรรศน์อวกาศฮับเบิล และเตรียมการรองรับการปฏิบัติงานของกล้องโทรทรรศน์อวกาศเจมส์ เวบบ์แล้ว สถาบันวิทยาศาสตร์กล้องโทรทรรศน์อวกาศยังทำหน้าที่บริหารและปฏิบัติภารกิจด้านข้อมูลของกล้องโทรทรรศน์อวกาศ (Multi-mission Archive at Space Telescope; MAST) งานบริหารศูนย์ข้อมูลปฏิบัติการเคปเลอร์ (Kepler mission) และกิจกรรมอื่นๆ ที่จำเป็นต้องใช้ความชำนาญพิเศษหรือโครงสร้างพื้นฐานที่สถาบันมีเพื่อรองรับการทำงานอื่นใดในการสังเกตการณ์ดาราศาสตร์ในอวกาศ รายได้ของสถาบันส่วนใหญ่มาจากสัญญาจ้างโดยศูนย์การบินอวกาศก็อดเดิร์ดขององค์การนาซา นอกนั้นเป็นเงินรายได้เล็กน้อยที่ได้จาก ศูนย์ข้อมูลเอมส์ขององค์การนาซา ห้องทดลองการขับเคลื่อนด้วยไอพ่นของนาซาและจากองค์การอวกาศยุโรป เจ้าหน้าที่ของสถาบันประกอบด้วยนักวิทยาศาสตร์ (ส่วนใหญ่เป็นนักดาราศาสตร์และนักฟิสิกส์ดาราศาสตร์) วิศวกรซอฟต์แวร์ เจ้าหน้าที่ข้อมูล เจ้าหน้าที่ควบคุมกล้องโทรทรรศน์ ผู้เชี่ยวชาญด้านการศึกษาและการเผยแพร่ประชาสัมพันธ์ รวมถึงธุรการและเจ้าหน้าที่สนับสนุนทางธุรกิจอีกจำนวนหนึ่ง ประมาณว่ามีนักวิทยาศาสตร์ระดับปริญญาเอกมากกว่า 100 คนทำงานอยู่ที่สถาบันแห่งนี้ โดยเป็นเจ้าหน้าที่จากองค์การอวกาศยุโรปที่ได้รับมอบหมายมาในโครงการกล้องโทรทรรศน์อวกาศฮับเบิลจำนวน 15 คน รวมเจ้าหน้าที่ทั้งหมดของสถาบันประมาณ 350 คน
แหล่งข้อมูลอื่น

stsci.edu - เว็บไซต์ทางการ
สถาบันเงินตรายุโรป

สถาบันเงินตรายุโรป (อังกฤษ: European Monetary Institute) หรือ EMI เป็นองค์กรทางการเงินของประชาคมเศรษฐกิจยุโรป (EEC) ดำเนินงานระหว่างปีค.ศ. 1994 ถึง 1998 มีหน้าที่วางระบบและระเบียบทางธุรกรรมทางการเงินของชาติสมาชิกประชาคมเศรษฐกิจยุโรปเพื่อเตรียมพร้อมสำหรับการใช้เงินสกุลเดียว สถาบันเงินตรายุโรปถูกยุบเมื่อวันที่ 30 มิถุนายน ค.ศ. 1998 และถูกแทนที่ด้วยธนาคารกลางยุโรป หลังจากนั้นอีก 6 เดือน ก็มีการบังคับใช้สกุลเงินยูโร
สถานีแยกติวานนท์

สถานีแยกติวานนท์  (อังกฤษ: Yaek Tiwanon station; รหัส: PP13) เป็นสถานีรถไฟฟ้าลอยฟ้าในเส้นทางสายรถไฟฟ้ามหานคร สายฉลองรัชธรรม ตั้งอยู่เหนือถนนกรุงเทพฯ-นนทบุรีในพื้นที่อำเภอเมืองนนทบุรี จังหวัดนนทบุรี ผู้โดยสารสามารถเดินทางไปยังท่าน้ำนนทบุรีและสะพานพระราม 5 ได้จากสถานีนี้ หากเดินทางมาจากสถานีคลองบางไผ่ สถานีแยกติวานนท์จะเป็นสถานีรถไฟฟ้าสถานีสุดท้ายในเขตจังหวัดนนทบุรีก่อนเข้าเขตกรุงเทพมหานคร
ที่ตั้ง

สถานีแยกติวานนท์ตั้งอยู่เหนือถนนกรุงเทพฯ-นนทบุรี ใกล้คลองบางตะนาวศรีและทางแยกติวานนท์ (จุดตัดระหว่างถนนกรุงเทพฯ-นนทบุรี ถนนติวานนท์ ถนนประชาราษฎร์ และถนนนครอินทร์) ในท้องที่ตำบลบางเขน อำเภอเมืองนนทบุรี จังหวัดนนทบุรี
รายละเอียด > สีสัญลักษณ์

ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง
รายละเอียด > รูปแบบ

เป็นแบบชานชาลาเกาะกลาง ขนาดมาตรฐาน ประกอบด้วยชั้นขายบัตรโดยสารและชั้นชานชาลา
รายละเอียด > ทางเข้า–ออก

1 ซอยกรุงเทพ-นนท์ 14 (ศิริชัย 2) [ลิฟต์], บิ๊กซี สาขาติวานนท์
2 ซอยกรุงเทพ-นนท์ 12 (ศิริชัย 1)
3 ซอยกรุงเทพ-นนท์ 7 (เสนาสฤษดิ์เดช) [ลิฟต์]
4 ซอยกรุงเทพ-นนท์ 11 (ทินกร), โรงพยาบาลเลอลักษณ์, ถนนนครอินทร์
รายละเอียด > แผนผัง

| 0 | 1 | 2 |
| --- | --- | --- |
| U3 ชานชาลา | ชานชาลา 1 | สายสีม่วง มุ่งหน้า เตาปูน |
U3 ชานชาลา: ชานชาลาเกาะกลาง, ประตูรถจะเปิดทางด้านขวา
| U3 ชานชาลา | ชานชาลา 2 | สายสีม่วง มุ่งหน้า คลองบางไผ่ |
| U2 ชั้นขายบัตรโดยสาร  | ชั้นขายบัตรโดยสาร | ทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร |
| G ระดับถนน  | – | ป้ายรถประจำทาง, ถนนกรุงเทพฯ-นนทบุรี |
รายละเอียด > เวลาให้บริการ

| ปลายทาง> สายฉลองรัชธรรม.ชานชาลาที่ 1 | ปลายทาง> สายฉลองรัชธรรม.ชานชาลาที่ 1 | วัน> สายฉลองรัชธรรม.ชานชาลาที่ 1 | ขบวนแรก> สายฉลองรัชธรรม.ชานชาลาที่ 1 | ขบวนสุดท้าย> สายฉลองรัชธรรม.ชานชาลาที่ 1 | สายฉลองรัชธรรม> ชานชาลาที่ 1 | สายฉลองรัชธรรม> ชานชาลาที่ 1 |
| --- | --- | --- | --- | --- | --- | --- |
| PP16 | เตาปูน | จันทร์–ศุกร์ | 05.59 | 23.15 |  |  |
| PP16 | เตาปูน |  |  |  |  |  |
| PP16 | เตาปูน | เสาร์–อาทิตย์ นักขัตฤกษ์ | 06.28 | 23.15 |  |  |
ชานชาลาที่ 2
| PP01 | คลองบางไผ่ | จันทร์–ศุกร์ | 06.06 | 23.31 |  |  |
| PP01 | คลองบางไผ่ |  |  |  |  |  |
| PP01 | คลองบางไผ่ | เสาร์–อาทิตย์ นักขัตฤกษ์ | 06.25 | 23.31 |  |  |
สถานที่ใกล้เคียง

คลองบางตะนาวศรี
วัดกล้วย
วัดทางหลวง
วัดโพธิ์ทองล่าง
วัดลานนาบุญ
บิ๊กซี สาขาติวานนท์
รถโดยสารประจำทาง > ถนนติวานนท์

เส้นทางที่มีรถรองรับวีลแชร์
รถโดยสารประจำทาง > ถนนติวานนท์ > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 18 | ตลาดท่าอิฐ |  อนุสาวรีย์ชัยสมรภูมิ | รถโดยสารประจำทางสีครีม–แดง | ขสมก. |  |
| 65 | วัดปากน้ำ นนทบุรี | สนามหลวง | รถโดยสารประจำทางสีครีม–แดง | ขสมก. |  |
| 505 | ปากเกร็ด | สวนลุมพินี | รถโดยสารประจำทางปรับอากาศสีส้ม (ยูโรทู) | ขสมก. |  |
| 2-33 | หมู่บ้านบัวทองเคหะ |  สถานีรถไฟฟ้าบางซื่อ | รถโดยสารประจำทางสีครีม–แดง | ขสมก. |  |
รถโดยสารประจำทาง > ถนนติวานนท์ > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 18 (2-3)  | ตลาดท่าอิฐ |  อนุสาวรีย์ชัยสมรภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 30 (2-4)  | วัดปากน้ำ นนทบุรี |  สถานีขนส่งผู้โดยสารกรุงเทพ (ปิ่นเกล้า) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไบรท์สตาร์ซัพพลาย (1999) (เครือไทยสมายล์บัส) | มีรถให้บริการน้อย |

ถนนกรุงเทพฯ-นนทบุรี สาย 18, 30, 65, 97, 505
ซอยกรุงเทพ-นนท์ 12 (ศิริชัย 1) สองแถวสาย 5 ซอยศิริชัย–เดอะมอลล์งามวงศ์วาน
ถนนประชาราษฎร์ สองแถวสีฟ้า วัดปากน้ำ–ซอยเรวดี, สองแถวสีฟ้าสาย 1 วงกลมนนทบุรี–สนามบินน้ำ
ถนนพิบูลสงคราม (จากฝั่งท่าน้ำนนทบุรีมุ่งหน้าไปถนนราชพฤกษ์) สองแถวสาย 3 พระราม 5 – ตลาดนนทบุรี, สองแถว 1024 บางบัวทอง–ตลาดนนทบุรี, สาย 117
แหล่งข้อมูลอื่น

แผนที่จากเว็บไซต์บีอีเอ็ม[ลิงก์เสีย]
| ด ค ก สถานีของรถไฟฟ้ามหานคร สายฉลองรัชธรรม |
| --- | --- |
คลองบางไผ่–เตาปูน:  คลองบางไผ่  ตลาดบางใหญ่  สามแยกบางใหญ่  บางพลู  บางรักใหญ่  บางรักน้อยท่าอิฐ  ไทรม้า  สะพานพระนั่งเกล้า  แยกนนทบุรี 1  บางกระสอ  ศูนย์ราชการนนทบุรี   กระทรวงสาธารณสุข  แยกติวานนท์  วงศ์สว่าง  บางซ่อน   เตาปูน  
เตาปูน–ครุใน (กำลังก่อสร้าง):  รัฐสภา  ศรีย่าน  วชิรพยาบาล  หอสมุดแห่งชาติ  บางขุนพรหม  ผ่านฟ้า   สามยอด   สะพานพุทธ   วงเวียนใหญ่    โรงพยาบาลสมเด็จพระปิ่นเกล้า   ดาวคะนอง  บางปะแก้ว  บางปะกอก  แยกประชาอุทิศ  ราษฎร์บูรณะ  พระประแดง  ครุใน
สถาบันสมุทรศาสตร์วูดสโฮล

สถาบันสมุทรศาสตร์วูดสโฮล (อังกฤษ: Woods Hole Oceanographic Institution หรือ WHOI) เป็นสถาบันเพื่อการค้นคว้าและการศึกษาเอกชนโดยไม่หวังผลกำไร ที่อุทิศให้แก่การศึกษาศาสตร์ทุกด้านของสมุทรศาสตร์และวิศวกรรมศาสตร์ และเพื่อการค้นคว้าทางสมุทรศาสตร์ สถาบันสมุทรศาสตร์วูดสโฮลที่ก่อตั้งขึ้นในปี ค.ศ. 1930 เป็นสถาบันเอกชนสำหรับการคว้าทางสมุทรศาสตร์ที่ใหญ่ที่สุดในสหรัฐที่มีผู้ทำงานและนักศึกษาด้วยกันประมาณ 1,000 คน
สถาบันแบ่งเป็นห้าแผนก, สี่สหวิทยสถาบัน เก็บถาวร 2009-09-10 ที่ เวย์แบ็กแมชชีน—ชีวสมุทรศาสตร์, สมุทรศาสตร์ฝั่งทะเล, สภาวะความเปลี่ยนแปลงของอากาศและมหาสมุทร, การสำรวจมหาสมุทรลึก—สถาบันเพื่อความร่วมมือกันในการค้นคว้าเรื่องสภาวะความเปลี่ยนแปลงของอากาศและมหาสมุทร, และศูนย์นโยบายสมุทรศาสตร์ ที่ตั้งของสถาบันอยู่ที่วูดสโฮลในรัฐแมสซาชูเซตส์ในสหรัฐอเมริกา ทุนการดำเนินงานส่วนใหญ่ของสถาบันมาจากทุนและสัญญาจากมูลนิธิวิทยาศาสตร์แห่งชาติสหรัฐอเมริกา  และ องค์การรัฐบาลอื่นๆ รวมทั้งเงินอุทิศส่วนบุคคล
แหล่งข้อมูลอื่น

Woods Hole Scientific Community Publications เก็บถาวร 2010-07-05 ที่ เวย์แบ็กแมชชีน
Oceanography Image of the Day, from the Woods Hole Oceanographic Institution
Oceanus Magazine เก็บถาวร 2019-05-15 ที่ เวย์แบ็กแมชชีน, The Magazine that Explores the Oceans in Depth
MIT/WHOI Joint Program
Project Oceanology
สถาบันเทคโนโลยีคาลส์รูเออ

| --- | --- |
เยอรมัน: Karlsruher Institut für Technologie

ประเภท: สถาบันการศึกษาของรัฐ
สถาปนา: ค.ศ. 2009
งบประมาณ: € 860.8 ล้านยูโร
อาจารย์: 5,859 คน
เจ้าหน้าที่: 3,456 คน
ผู้ศึกษา: 25,196 คน
ที่ตั้ง: คาลส์รูเออ, รัฐบาเดิน-เวือร์ทเทิมแบร์ค, เยอรมนี 49°00′34″N 8°24′42″E﻿ / ﻿49.00944°N 8.41167°E﻿ / 49.00944; 8.41167
เว็บไซต์: kit.edu
สถาบันเทคโนโลยีคาลส์รูเออ (อังกฤษ: Karlsruhe Institute of Technology) หรือ KIT เป็นสถาบันอุดมศึกษาของรัฐในเมืองคาลส์รูเออ รัฐบาเดิน-เวือร์ทเทิมแบร์ค ประเทศเยอรมนี สถาบันแห่งนี้ก่อตั้งเมื่อค.ศ. 2009 โดยการควบรวมมหาวิทยาลัยคาลส์รูเออ (ก่อตั้งปี 1825) เข้ากับศูนย์วิจัยคาลส์รูเออ ซึ่งเป็นศูนย์วิจัยนิวเคลียร์แห่งชาติ (ก่อตั้งปี 1956) สถาบันแห่งนี้เป็นสถาบันการศึกษาอันดับ 1 ของเยอรมนีและท็อป 10 ของยุโรปในด้านวิศวกรรมและวิทยาศาสตร์ธรรมชาติ และยังเป็นหนึ่งใน TU9 สถาบันเทคโนโลยีชั้นนำทั้ง 9 แห่งของประเทศเยอรมนี และยังได้อันดับ 26 ของโลกในด้านวิทยาศาสตร์คอมพิวเตอร์โดยการจัดอันดับของนิตยสารไทม์ในปี 2017 .
สถาบันสมทบ

สถาบันสมทบ (อังกฤษ: affiliated institute) คือ สถาบันการศึกษาชั้นสูงหรือสถาบันวิจัยที่เข้าสมทบในมหาวิทยาลัย ซึ่งเป็นผลสืบเนื่องมาจาก คณะรัฐมนตรีได้มีมติให้ยุบสถาบันการศึกษาที่อยู่นอกสังกัดกระทรวงศึกษาธิการ ที่ดำเนินการสอนวิชาที่มีการสอนอยู่ในความควบคุมของกระทรวงศึกษาธิการ และให้สถาบันการศึกษาในสังกัดสำนักงานคณะกรรมการการอุดมศึกษา กระทรวงศึกษาธิการ รับสถานศึกษาดังกล่าวเข้าสมทบในมหาวิทยาลัย โดยสถาบันสมทบที่สังกัดมหาวิทยาลัยต่าง ๆ มีดังนี้
รายชื่อสถาบันสมทบ

สถาบันสมทบของจุฬาลงกรณ์มหาวิทยาลัย
วิทยาลัยพยาบาลตำรวจ
สถานศึกษาเคมีปฏิบัติ
สถาบันสมทบของมหาวิทยาลัยเกษตรศาสตร์
วิทยาลัยการชลประทาน
สถาบันสมทบของมหาวิทยาลัยเทคโนโลยีสุรนารี
สถาบันการบินพลเรือน
สถาบันสมทบของมหาวิทยาลัยมหิดล
วิทยาลัยแพทยศาสตร์พระมงกุฎเกล้า
วิทยาลัยพยาบาลกองทัพบก
วิทยาลัยพยาบาลกองทัพเรือ
วิทยาลัยพยาบาลทหารอากาศ
สถาบันวิจัยดาราศาสตร์แห่งชาติ (องค์การมหาชน)
สถาบันเทคโนโลยีนิวเคลียร์แห่งชาติ (องค์การมหาชน)
สถาบันวิจัยแสงซินโครตรอน (องค์การมหาชน)
สถาบันสมทบของมหาวิทยาลัยบูรพา
ศูนย์ฝึกพาณิชย์นาวี
สถาบันสมทบของมหาวิทยาลัยเทคโนโลยีพระจอมเกล้าพระนครเหนือ
กาญจนาภิเษกวิทยาลัย ช่างทองหลวง
สถาบันสมทบของมหาวิทยาลัยคริสเตียน
สถาบันกรุงเทพคริสตศาสนศาสตร์
สถาบันสมทบของมหาวิทยาลัยมหาจุฬาลงกรณราชวิทยาลัย
วิทยาลัยพระพุทธศาสนาดองกุก ชอนบอบ สาธารณรัฐเกาหลี
มหาปัญญาวิทยาลัย อำเภอหาดใหญ่ จังหวัดสงขลา
มหาวิทยาลัยพระพุทธศาสนาจิ้งเจี๋ย ไชนิสไทเป
วิทยาลัยพระพุทธศาสนานานาชาติ ประเทศศรีลังกา
วิทยาลัยพระพุทธศาสนา ประเทศสิงคโปร์
วิทยาลัยพระพุทธศาสนาธรรมะเกต ฮังการี